Държавен вестник, бр. 35, 2026 г., стр. 27

БРОЙ  35	
Д Ъ Р Ж А В Е Н  В Е С Т Н И К 	
СТР.  27   
2.3.3.2. Почистването и дезинфекцията на 
околна среда се извършва посредством хими­
чен или физичен метод.
2.3.3.2.1. Химичен метод на почистване и 
дезинфекция. Използват се почистващи про­
дукти и дезинфектанти.
2.3.3.2.1.1. Почистването и дезинфекцията 
се извършва последователно или едновре­
менно в зависимост от продуктите, които 
се използват, и информацията, посочена на 
техния етикет или разрешение. 
2.3.3.2.1.2. При обеззаразяването на повърх­
ности грубите замърсявания се отстраняват 
предварително.
2.3.3.2.1.3. За намаляване на риска от кръс­
тосано замърсяване обработката в едно поме­
щение се извършва в посока от горе надолу, 
отвътре навън и от чисти към мръсни зони и 
повърхности; не се преминава повторно към 
вече почистени зони и повърхности. Всяка 
отделна повърхност се обтрива с отделна кър­
па или чиста страна на кърпа чрез S-образни 
движения без припокриващи се зони.
2.3.3.2.1.4. Повърхностите се забърсват 
чрез използване на микрофибърни кърпи, 
напоени с почистващ, дезинфекциращ или 
комбиниран продукт, или чрез използване 
на готови за употреба еднократни мокри 
кърпи за почистване, за дезинфекция или 
за комбинирано почистване и дезинфекция. 
При използване на микрофибърни кърпи се 
прилага при възможност цветово кодиране 
за различните повърхности.
2.3.3.2.1.5. Големи повърхности, например 
подове, се обработват чрез:
2.3.3.2.1.5.1. обтриване с моп, като се из­
ползват две кофи, във всяка от които има 
дезинфекционен разтвор в ефективна концен­
трация; едната кофа се използва за изплакване 
на мопа след забърсване; мопът се изцежда и 
се потапя в другата кофа, като след изцеждане 
се забърсва следващата повърхност; дезинфек­
циращият разтвор във всяка кофа се подменя 
при замърсяване или помътняване;
2.3.3.2.1.5.2. система за дезинфекция с мопо­
ве (санитарната количка, с която се транспор­
тират предварително напоени с дезинфекцио­
нен разтвор мопове и кърпи) – подът на едно 
помещение или част от него се обработва с 
един моп (обикновено 15 – 20 m²), следващата 
повърхност се обработва с друг моп; 
2.3.3.2.1.5.3. автоматизирани машини за 
миене на под с въртяща се бърсалка, работещи 
с почистващи и дезинфекциращи продукти.
2.3.3.2.1.6. След употреба и след всяко за­
мърсяване почистващото оборудване (кърпи 
и мопове) се подлага на обеззаразяване (из­
пиране, дезинфекция, изсушаване). 
2.3.3.2.1.7. Ако се използва комбинирана 
санитарна количка, трябва да има разделение 
между чисти и замърсени предмети. Количката 
се почиства и дезинфекцира в края на деня.
2.3.3.2.1.8. Допуска се опръскване със
спрей-опаковки на малки работни повърхности 
само при липса на видими замърсявания по тях. 
2.3.3.2.1.9. Ако непосредствено след опръск­
ване повърхността се забърсва с кърпа, тя 
трябва предварително да бъде навлажнена с 
дезинфектанта. 
2.3.3.2.1.10. Ако се използват гръбни пръс­
качки, оборудването се наглася на най-фин 
аерозол и ниско налягане. 
2.3.3.2.2. Физичен метод на дезинфекция 
чрез ултравиолетови лъчи.
2.3.3.2.2.1. Използват се облъчватели, проду­
циращи ултравиолетова светлина тип C (UVC). 
За ефективна UVC дезинфекция на въздух и 
повърхности при открити облъчватели се из­
исква най-малко 6 µW/cm² в най-отдалечените 
от облъчвателите точки на помещението и 
облъчване в рамките на 30 минути. По-ви­
сокият интензитет изисква по-кратко време 
на облъчване: 10 – 20 µW/cm² – 20 минути;
≥ 20 µW/cm² – 10 минути. Не се допуска ра­
бота на откритите облъчватели за повече от 
1 час при едно облъчване.
2.3.3.2.2.2. UVC лампите трябва редовно 
да се почистват от прах и да се контролират 
ежегодно чрез UVC метри и при необходимост 
да се подменят. Лампите подлежат на смяна 
при намаляване с 30 % на първоначалните 
стойности на UVC интензитет (измерен на 
1 метър разстояние от лампата/системата) 
или при отчитане на стойности, по-ниски от 4 
µW/cm2 в най-отдалечените от облъчвателите 
точки. UVC лампите на закритите облъчва­
тели се подменят най-малко веднъж годишно 
при ежедневно включване в работен режим 
за повече от 3 часа дневно.
2.3.3.2.2.3. По време на работа на откритите 
облъчватели не се допуска наличие на хора 
в помещенията. 
2.4. Стерилизация.
2.4.1. Необходимата степен на обеззаразя­
ване на медицинските изделия и обекти се 
определя от риска от инфекции, свързан с 
тяхната употреба: 
2.4.1.1. критични обекти (висок риск) са 
тези обекти, които проникват в стерилни 
тъкани, органи, телесни кухини и в кръво­
носната система или влизат в контакт с кожа 
и лигавица с нарушена цялост – хирургични 
инструменти, част от ендоскопската апаратура, 
васкуларни катетри и други; за критичните 
обекти е задължително да бъдат стерилни;
2.4.1.2. полукритични обекти (среден риск) 
са тези, които влизат в контакт с интактни 
лигавици и телесни течности – дихателна 
апаратура, гастроинтестинални ендоскопи, 
бронхоскопи, вагинални инструменти и др.;